OpenLLM-France/wikimedia huggingface dataset:
# 3,7 cm Flak 18/36/37

El 3,7 cm Flak18/36/37 L/89 van ser una sèrie de canons antiaeris produïts per l'Alemanya nazi que van tenir un servei generalitzat a la Segona Guerra Mundial. El canó era completament automàtic i efectiu contra els avions que volaven a altituds de fins a 4.200 m. El canó es va produir tant en versions remolcades com autopropulsades. Els alemanys tenien una doctrina de combat flexible, que els permetia utilitzar les seves peces antiaèries en funcions de suport terrestre; Els canons de calibre 37 mm no eren una excepció.

## Desenvolupament

El canó original de 37 mm va ser desenvolupat per Rheinmetall el 1935 com a 3,7 cm Flak 18. El canó tenia una longitud total de 89 calibres (d'aquí la designació addicional L/89), la qual cosa permetia un sostre màxim de 4.800 m. En tir terrestre tenia un poder de penetració de blindatges considerable quan s'utilitzava munició dedicada, a 100 m de distància podia penetrar 36 mm de blindatge amb una pendent de 60 ° i a 800 m de distància podia penetrar-ne 24 mm. Utilitzava un percutor mecànic per al foc automàtic, que representava una cadència de foc pràctica de 80 trets per minut. El canó, en posició de combat, pesava 1.750 kg, i preparada per al transport, incloent el muntatge amb rodes, 3.560 kg.
El Flak 18 només es va produir en nombres reduïts i la producció ja s'havia acabat el 1936. El desenvolupament va continuar, centrant-se en la substitució del feixug suport de dos eixos existent per un d'un sol eix més lleuger, resultant en el Flak 36 que va reduir el pes fins a 1.550 kg en posició de combat i 2.400 kg en posició de transport. Les característiques balístiques de l'arma no es van canviar, encara que la cadència de foc es va elevar a 120 trets per minut (teòric de 250). Un nou sistema d'observació simplificat es va introduir l'any següent anomenant-se el nou model com a Flak 37.

## Notes

* ↑ FlaK contracció de Flugzeugabwehrkanone (canó de defensa contra avions)

## Referències

* ↑ Hogg, Ian V., 1926-2002.. German artillery of World War Two. [2002 ed.]. Londres: Greenhill, Books, 2002. ISBN 1-85367-480-X.
* 1 2 Gander, Terry.. Weapons of the Third Reich : an encyclopedic survey of all small arms, artillery, and special weapons of the German land forces, 1939-1945. Garden City, N.Y.: Doubleday, 1979, ©1978. ISBN 0-385-15090-3.
# Abiï

Abiï (en rus: Абый) és una localitat rural i el centre administratiu d'Abyysky Rural Okrug del districte d'Abyysky a la República de Sakha, Rússia, situada a 80 quilòmetres de Bélaia Gorà, el centre administratiu del districte. La seva població segons el Cens de 2010 era de 491; per sota dels 498 registrats en el Cens de 2002.

## Referències

* 1 2 Lloc web oficial de la República de Sakha. Registre de les divisions administrativa-territorials de la República de Sakha.Abyysky District Arxivat April 25, 2017, a Wayback Machine.. (rus)
* ↑ Sakha Republic Territorial Branch of the Federal State Statistics Service. Results of the 2010 All-Russian Census. Численность населения по районам, городским и сельским населённым пунктам Arxivat March 4, 2016, a Wayback Machine. (Population Counts by Districts, Urban and Rural Inhabited Localities) (rus)
# 1162

El 1162 (MCLXII) fou un any iniciat en dilluns pertanyent a l'edat mitjana.

## Esdeveniments

* S'inicia el regnat d'Alfons el Cast, el primer comte-rei de la Corona d'Aragó.
* Frederic I del Sacre Imperi Romanogermànic assetja Milà.
* Concòrdia entre Bernat Sanç, bisbe d'Urgell, i els homes de les valls d'Andorra

## Naixements

* Elionor d'Anglaterra
* Abd-al-Latif al-Baghdadí

## Necrològiques

* 6 d'agost - Borgo San Dalmazzo, prop de Torí (Piemont): Ramon Berenguer IV, comte de Barcelona
* Géza II d'Hongria

## Referències

* ↑ «Cronologia de fets històrics». xtec.cat. [Consulta: 13 novembre 2018].
# Acentronichthys leptos

Acentronichthys leptos és una espècie de peix de la família dels heptaptèrids i de l'ordre dels siluriformes.

## Morfologia

* Els mascles poden assolir 9,1 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: rierols costaners des de Rio de Janeiro fins a Santa Catarina (Brasil). També és present a São Mateus (Espírito Santo, Brasil).

## Referències

* 1 2 3 Eigenmann, C. H. & R. S. Eigenmann, 1889. Preliminary notes on South American Nematognathi. II. Proc. Calif. Acad. Sci. (Ser. 2) v. 2: 28-56.
* ↑ ITIS (anglès)
* ↑ BioLib (anglès)
* 1 2 3 FishBase (anglès)
* ↑ Bockmann, F.A. i G.M. Guazzelli 2003. Heptapteridae (Heptapterids). p. 406-431. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Aeroméxico

Aeroméxico és l'aerolínia de bandera de Mèxic i té com a base l'Aeroport Internacional de la Ciutat de Mèxic. És la tercera aerolínia de latinoamèrica en terme mitjà de destinacions i moviment de passatgers, quant a la seva flota és la segona a Llatinoamèrica després de l'aerolínia brasilera TAM que posseeix 102 aeronaus. És membre de l'aliança SkyTeam.

## Història

La companyia es va fundar l'1 de setembre de 1934 amb el nom de Aeronaves de México. El seu servei es va inaugurar amb la línia Ciutat de Mèxic-Acapulco. Entre els anys 1952 i 1962 va fusionar-se amb diverses companyies com Líneas Aéreas Mexicanas, S.A. (LAMSA), Aerovías Reforma, S.A., Aerolíneas Mexicanas, S.A. i Guest Aerovías México, aquesta última operant internacionalment.
El desembre de 1957 va obrir la seva primera línia internacional amb la ruta Ciutat de Mèxic-Nova York amb avions Britannia 302 que, posteriorment, serien substituïts per Douglas DC-8. En juliol de 1959 la companyia va ser nacionalitzada fins que, en 1970, va patir una reorganització en que el govern va integrar totes les línies interiors, controlades per 8 aerolínies menors en una de sola controlada per Aeronaves de México. El febrer de 1972 l'aerolínia canviava el seu nom per Aeroméxico amb el que se la coneix actualment.

## Flota

Durant la seva història Aeroméxico ha utilitzat diverses aeronaus.
* McDonnell Douglas DC-8
* McDonnell Douglas DC-9
* McDonnell Douglas DC-10

## Referències

* 1 2 3 Swanborough, Gordon; Green, William. Guía ilustrada de los aviones de línea y compañias aéreas. (en castellà). Madrid: San Martin, 1982, p. 202,203. ISBN 8471402157.
# Abd-an-Nur

Abd-an-Nur és el nom dels següents personatges:
* Abdennur Prado, intel·lectual musulmà català
* Abdennour Bidar, escriptor i filòsof francès
* Aymen Abdennour, futbolista tunisià

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Abd-an-Nur, tot i que no en fos el nom principal
# Acheilognathus bergi

Acheilognathus bergi és una espècie de peix cipriniforme de la família dels ciprínids.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Acheilognathus brevicaudatus

Acheilognathus brevicaudatus és una espècie de peix cipriniforme de la família dels ciprínids que es troba a la Xina.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ablabi l'Il·lustre

Ablabi l'Il·lustre (grec antic: Αβλάβιος, llatí: Ablabius) va ser un gramàtic grec del segle v que és també autor d'un epigrama inclòs a l'Antologia grega.
Era nadiu de Galàcia i deixeble de Troile. El bisbe novacià de Constantinoble el va ordenar clergue a començament del segle v, i un temps més tard va esdevenir bisbe de Nicea. Va continuar amb els seus ensenyaments de gramàtica i va compondre sermons molt lloats pels seus contemporanis. Va mantenir correspondència amb Libani i Gregori de Nazianz.

## Referències

* ↑ [https://quod.lib.umich.edu/m/moa/acl3129.0001.001/18?rgn=full+text;view=image;q1=Abla+viusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 3. ]
* ↑ «Ablabius 2». A: Realencyclopädie der classischen Altertumswissenschaft.
# Aksiónov

Aksiónov (en rus: Аксёнов) és un poble (un khútor) de l'óblast de Rostov, a Rússia, segons el cens rus del 2010 tenia 2 habitants. Pertany al districte de Tsimliansk.

## Referències

* ↑ «История Саркела». Arxivat de l'original el 2013-10-04. [Consulta: 14 abril 2011].
# Aburni Valent

Aburne Valent o Aburni Valent (en llatí Aburnus o Aburnius Valens) va ser un jurista romà de la Sabínia, del qual algunes obres tenen extractes o són mencionades a la Digesta. Era més jove que Javolè, al que cita en la seva obra, i probablement també més jove que Salvi Julià, encara que Sext Pomponi enumera Valent abans que Julià.
Va viure al segle ii, i un passatge seu indica que va sobreviure a Trajà (mort el 117). Probablement va ser un dels membres del consilium de l'emperador Antoní Pius. Un rescripte d'Antoní està dirigit a un Salvi Valent. Als títols dels seus extractes a la Digesta només se l'anomena Valent, i recull nou extractes de llibres seus referents al fideïcomís. També devia ser autor d'una obra titulada De actionibus, ja que se'n recull un extracte.

## Referències

* ↑ [https://quod.lib.umich.edu/m/moa/acl3129.0003.001/1213?page=root;rgn=full+text;size=100;view=image;q1=ValensSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1205. ]
# Adriaen van Utrecht

Adriaen van Utrecht (Anvers, 1599 - ídem, 1652) va ser un pintor de Flandes especialista en natura morta i quadres de caça.

## Biografia

Deixeble de Herman de Ryt el 1614, posteriorment recorregué França, Itàlia i Alemanya absorbint influències barroques. De tornada a la seva ciutat natal el 1624, es dedica preferent a natures mortes, mostrant cuines, taules amb peces de caça, patis de masies amb aviram, mercats; la seva pintura, especialment en les escenes de caça, mostra la influència de Frans Snyders. Col·laborà amb altres artistes (com David Teniers i Jacob Jordaens) en la realització de les seves obres, pintant l'un les natures mortes i els altres les figures humanes.

## Galeria

* Obra del 1648 conservada al Museu nacional per l'art occidental de Tòquio
* Obra de 1646-49 conservada a la Gemäldegalerie (Dresden)
* Obra de voltants del 1642

## Enllaços externs

* Resum de l'article biogràfic a The Grove Dictionary of Art (anglès)
* Anàlisi de la pintura Stilleven Arxivat 2007-11-13 a Wayback Machine. (anglès)(neerlandès)
* Resum biogràfic i llista d'enllaços Arxivat 2007-09-27 a Wayback Machine. (alemany)
* Resum biogràfic (francès)
# Adriaen van Cronenburch

Adriaen van Cronenburch (també Cronenburg i Cronenburgh) (Schagen, ca. 1525 – Burgum, ca. 1604) fou un pintor dels Països Baixos del Nord, especialitzat en retrats, gènere al que correspon tota la seva producció coneguda.

## Biografia

Format possiblement amb Jan Mostaert, a qui s'aproxima per estil, Cronenburch es va establir en Frisia cap a 1547. D'aquest moment és el primer dels seus retrats datats i signats: el del petit Gerrolt Minnes van Cammingha als sis anys, datat el 1552 (Ljouwert, Museu Fries). El 1553 se documenta matriculat a la Universitat de Lovaina encara que no va trigar a retornar a la regió de Frisia on possiblement per mediació d'un cosí, emparentat amb l'aristocràcia frisona, va ocupar un càrrec de funcionari municipal en Tytsjerksteradiel, convertint-se alhora en el més important retratista de la regió. El 1580 va haver d'exiliar-se per la seva negativa a abandonar l'Església catòlica i a causa de la seva fidelitat a Felip II de Castella. Es va establir probablement en Groningen fins que el 1592 va ser autoritzat a retornar a Frisia i es va establir en Burgum, on encara se li documenta el 1604, citat ja com a ancià.
El Museu del Prado conserva quatre retrats femenins procedents de la col·lecció real, dos d'ells signats i datats el 1567, destinats a l'origen a formar part d'una mateixa galeria de retrats com demostra el fons arquitectònic comú als quatre, en forma d'arcs-fornícules amb pilastres formades per carreus inspirats en els gravats del Llibre Extraordinari de Sebastiano Serlio. La llegenda NASCENDO/MORIMVR sota la línia d'impostes d'un d'aquests arcs i la calavera que apareix en la mateixa taula, juntament amb les flors que porten algunes de les donzelles retratades, atorguen a aquests retrats el valor d'al·legories morals amb l'al·lusió a la fugacitat de la vida i la fragilitat de la bellesa.
La signatura A.a.a.a. van Cronenburg que apareix en algun dels seus retrats, entre ells el del nen Gerrolt Minnes i un dels retrats del Prado, va ser creguda d'Anna van Cronenburg (1552-ca. 1590), neboda del pintor i pel que sembla pintora ella mateixa, fins que A. Wassenbergh, director del Museu Fries la va interpretar com un jeroglífic del nom de Adriaen, car les quatre 'a' es podrien llegir com 'A tres aes', que en neerlandès es pronuncia de forma semblant a 'A, drie a'en'.

## Referències

* 1 2 3 «Cronenburch, Adriaen van» (en castellà). Enciclopedia online del Museo del Prado.
* ↑ Ficha de la obra en RKD
* 1 2 Codart Arxivat 2005-03-20 a Wayback Machine..
* ↑ «Historici.nl Cronenburg, Anna van (1552-ca. 1590)» (en neerlandès). [Consulta: 24 abril 2016].
* ↑ Wassenbergh, A. «Voorloopig antwoord op het artikel van Georges Marlier, getiteld Un portraitiste frison du XVIe siècle, Anna ou Adriaan van Cronenburch». Oud-Holland, 51, 1934, pàg. 144.

## Enllaços externs

* Cronenburg, Adriaen van, en Rijksbureau voor Kunsthistorische Documentatie (RKD), en neerlandés
* Codart. Adriaen van Cronenburg, retrato de Rienk van Cammingha Arxivat 2005-03-20 a Wayback Machine., información tomada del Fries Museum de Leeuwarden. (anglès)
# Adele Comandini

Adele Comandini (Nova York, 29 d'abril de 1898 - Los Angeles, 22 de juliol de 1987) va ser una guionista estatunidenca.

## Biografia

Era filla d'immigrants italians. Va començar la seva carrera com a guionista a la indústria cinematogràfica a Hollywood l'any 1926 amb l'adaptació literària per a la pel·lícula Subway Sadie . Amb el temps, va escriure els guions de més de 20 pel·lícules i episodis de televisió.
Als Premis de l'Acadèmia el 1937, va ser nominada al Premi de l'Acadèmia a la millor història original per Three Smart Girls (1936). Altres pel·lícules conegudes per les quals va escriure guions van ser Beyond Tomorrow (1940), Strange Illusion (1945) i Christmas in Connecticut (1945).

## Filmografia parcial

* Subway Sadie (1926)
* The Joy Girl (1927)
* The Girl from Woolworth's (1929)
* The Love Racket (1929)
* Playing Around (1930)
* Hell Bound (1931)
* A Girl of the Limberlost (1934)
* Jane Eyre (1934)
* Three Smart Girls (1936)
* The Road to Reno (1938)
* Beyond Tomorrow (1940)
* Her First Romance (1940)
* Always in My Heart (1942)
* Strange Illusion (1945)
* Christmas in Connecticut (1945)
* Danger Signal (1945)
* The Mating of Millie (1948)
* Flame of the Islands (1956)
* Christmas in Connecticut (1992)

## Referències

* ↑ «The 9th Academy Awards (1937) Nominees and Winners». Oscars.org. [Consulta: 15 agost 2014].
# Albert I de Saxònia

* Per a altres significats, vegeu «Albert I (duc de Saxònia)».
Albert I de Saxònia (Dresden, 23 d'abril de 1828 - Castell de Sibyllenort, 1902) fou Rei de Saxònia des de l'any 1873 i fins a l'any 1902.
Nascut a Dresden, capital del Regne de Saxònia, essent fill del rei Joan I de Saxònia i de la princesa Amàlia de Baviera. Albert era net per via paterna del príncep Maximilià de Saxònia i de la princesa Carolina de Borbó-Parma mentre que per via materna ho era del rei Maximilià I Josep de Baviera i de la princesa Carolina de Baden.
Albert es casà el dia 18 de juny de 1853 a la Catedral de Dresden amb la princesa Carola de Suècia, filla del príncep Gustau de Suècia i de la princesa Lluïsa Amàlia de Baden. La princesa Carola era neta del rei Gustau IV Adolf de Suècia, últim sobirà suec de la Casa dels Vasa i que fou deposat l'any 1809 del tron de Suècia. Albert i Carola no tingueren fills i a la mort del sobirà saxó la Corona passà en mans del seu germà, el rei Jordi I de Saxònia.
L'educació que rebé el príncep Albert fou l'habitual entre els prínceps alemanys del moment; és a dir, una barreja entre una ampla formació militar i l'assistència a la Universitat de Bonn, àmpliament reconeguda entre els cercles de la reialesa alemanya del segle xix.
La primera experiència en el camp de batalla del príncep i després rei saxó fou l'any 1849 durant la guerra dels ducats contra Dinamarca en la qual serví com a capità de l'exèrcit del regne de Saxònia.
Amb l'esclat, l'any 1866, de la Guerra Austroprussiana, el príncep hereu dirigí les forces saxones contra Prússia i aliant-se amb Àustria. El príncep participà en nombroses batalles que l'enfrontaren a les tropes dirigides pel príncep Frederic Carles de Prússia i malgrat la tenacitat i els bons resultats que obtingueren les tropes saxones, la derrota austríaca els arrossegà a una desfeta total.
Durant les operacions de la guerra de 1866, el príncep Albert obtingué gran suport i prestigi entre les tropes saxones. Després de l'armistici, Saxònia entrà a formar part de Conferència d'Alemanya del Nord encarregant-se personalment del XII batalló de l'exèrcit confederat que corresponia a l'antic exèrcit saxó.
La guerra de 1871 contra França permeté al príncep entrar de nou en acció i demostrar, una vegada més, els seus dots militars. L'any 1873, després de la mort del seu pare, esdevingué Rei de Saxònia. El seu rol com a monarca d'un dels regnes més potents i industrials d'Alemanya fou escàs centrant-se a la seva gran passió, l'exèrcit.
L'any 1897 el rei Albert esdevingué l'àrbitre que decidí entre el plet interposat pels diferents reclamadors de la sobirania del principat de Lippe.
# Albert Nobbs

Albert Nobbs és una pel·lícula de 2011 dirigida per Rodrigo García, protagonitzada per Glenn Close i basada en la novel·la curta The Singular Life of Albert Nobbs de l'escriptor irlandès George Moore.
La cinta és la tercera col·laboració cinematogràfica entre el director i l'actriu i explica la història d'una dona que passa trenta anys de la seva vida disfressada d'home.
Glenn Close i Janet McTeer van ser nominades als Globus d'Or del 2012 i els Oscars d'aquell mateix any.
Aquesta pel·lícula ha estat doblada al català.

## Argument

Segle XIX a Irlanda: Per tal de poder treballar i sobreviure tota sola, una dona (Glenn Close) es fa passar per home. Trenta anys més tard, quan vol obrir una botiga i reprendre la seva vida, es trobarà atrapada en la mateixa trampa masculina que ella ha creat.

## Repartiment

* Glenn Close: Albert Nobbs
* Mia Wasikowska: Helen Dawes
* Aaron Johnson: Joe
* Janet McTeer: Hubert Page
* Pauline Collins: Sra. Baker
* Brenda Fricker: Polly
* Jonathan Rhys-Meyers: Vescomte Yarrell
* Brendan Gleeson: Dr. Holloran
* Maria Doyle Kennedy: Mary

## Nominacions

* 2012: Oscar a la millor actriu per Glenn Close
* 2012: Oscar a la millor actriu secundària per Janet McTeer
* 2012: Oscar al millor maquillatge per Martial Corneville, Lynn Johnson i Matthew W. Mungle
* 2012: Globus d'Or a la millor actriu dramàtica per Glenn Close
* 2012: Globus d'Or a la millor actriu secundària per Janet McTeer
* 2012: Globus d'Or a la millor cançó original per Glenn Close i Bryan Byrne

## Referències

* ↑ Títol en català
* ↑ «ésAdir > Filmoteca: pel·lícules > Albert Nobbs». [Consulta: 24 novembre 2022].

## Enllaços externs

* Albert Nobbs a YouTube (català)